گھڑا

گھڑا مٹی دا برتݨ اے جو جنوبی ایشیا، بلخصوص پنجاب وچ بݨایا تے ورتیا جاندا اے۔ ایہ پیݨے آݪے پاݨی نوں ذخیرا کرن تے اوہنوں ٹھنڈا رکھݨ لئی استعمال کیتا جاندا اے۔ گھڑا گوݪ بناوٹ دا، تنگ مونھ آݪا برتݨ اے، گھڑے دا مونھ ڈھاکݨ لئی اوہدے اُتے مٹی دا چپݨ رکھیا جاندا اے۔ گھڑا عمومن گھڑونج اُتے رکھیا جاندا اے۔ گھڑے بݨاؤݨ آݪے ماہر نوں کمھار کہیا جاندا اے۔

لفظ گھڑا گھڑنا توں بݨیا اے، جیہدا مطلب تراشنا یا مولڈ کرنا اے۔

امریکی انگریزی وچ گھڑا ایہجا برتݨ ہُندا اے جیہدے وچ ٹوٹی ہُندی اے جو مائعات نوں ذخیرا کرن تے انڈیلݨ لئی استعمال ہُندا اے۔  شمالی امریکا توں باہر انگریزی بولݨ واݪے مُلکاں وچ گھڑا جگ ورگا اک ایہجا برتݨ اے جیہدے وچ اک ہینڈل، ٹوٹی تے مونھ ہُندا اے۔ گھڑے دے ہینڈل نوں پَھڑ کے آسانی ناݪ کوئی چیز انڈیلی جا سکدی اے۔ گلدستے ورگی شکل آݪے گھڑے نوں اکثر سجایا جاندا اے تے جیہدے وچ اک پیندا تے بھڑکیلے پُھل ہُندے نیں۔ اک مشہور ایور، امریکا دا کپ اے، جو امریکا دے کپ سیلنگ ریگٹا میچ دی فاتح ٹیم نوں دِتا جاندا اےجدید برطانوی انگریزی وچ "گھڑے" دا استعمال صِرف اس ویلے ہُندا اے جَد گھڑے دے ذریعے بیئر نوں امریکی انداز دے مطابق بار تے ریستوران وچ فروخت کیتا جاندا اے۔

 ابتدائی ذکر 
ہڑپا رہتل دے آثار قدیمہ وچ مٹی دے کئی برتݨاں ناݪ گھڑے وی دریافت ہوئے نیں۔ گھڑے دا تذکرہ ''بک آف جینیسس'' وچ وی مِݪدا اے، جَد ربقہ ابراہیم دے خادم دے کوݪ آؤندا اے تے اوہدے کوݪ اک برتݨ ہُندا اے جیہدے وچ پاݨی موجود ہُندا اے۔ ''بک آف ججز'' وچ جیوڈون تِن سو افراد نوں جو تِن گروہاں وچ منقسم ہُندے نیں، لیمپاں اُتے مشتمل خالی گھڑے دیندے نیں۔ مارک تے لوک دے گوسپل وچ ایہ مذکور اے کہ عیسا نے اپݨے دو شاگِرداں نوں یروشلم جاݨ نوں کہیا، جِتھے اوہ اک ایہجے شخص ناݪ مِݪن گے جو پاݨی دا گھڑا (یونانی: κεράμιον carrying) لے کے آئو گا تے اوہناں نوں ہدایت دیندے نیں کہ اوہدی پیروی کرو۔ مروان ابن محمد دا گھڑا، جو قاہرہ دے میوزیئم آف اسلامک آرٹ وچ نمائش لئی رکھیا ہویا اے، اٹھویں صدی دی یاد گار اے۔

 ہور دیکھو 
 گھڑونج
 گھڑا (ساز)
 ڈولیئم
 پوٹری
 چکنی مٹی
 مٹی دے برتݨ

 حوالے 

گٹھ:پنجابی رہتل
گٹھ:برتݨ
گٹھ:چیزاں
گٹھ:ظروف